Félagið heitir Félag Félagsfræðinema . En kallast Norm í daglegu tali . Félagar eru allir þeir sem stunda nám við félags - og mannvísindadeild Háskóla Íslands og greitt hafa árgjald félagsins á skólaárinu . Hlutverk félagsins er að hafa forgöngu í félagslífi félagsfræðinema , gæta hagsmuna þeirra í hvítvetna og vera fulltrúi þeirra innan Háskólans sem utan . Aðalfundur félagsins skal haldinn að vori . Boða skal til hans með minnst sjö daga fyrirvara og skal fundurinn auglýstur á öllum þeim stöðum er kennsla fer fram á vegum deildarinnar . Dagskrá aðalfundar : Kosning fundarstjórna og fundarritara Skýrsla fráfarandi stjórnar flutt og hún rædd ef þurfa þykir Tillögur að lagabreytingum ræddar ef þær eru fyrir hendi og atkvæði greidd um þær . Embæddismenn félagsins kjörnir Kjósa skal formann , gjaldkera og formann skemmtinefndar . Kjósa skal í hvert embætti sérstaklega . Komi tvö eða fleiri framboð í hvert embætti og enginn frambjóðandi hlýtur meirihluta skal kosið aftur á milli þeirra tveggja er flest atkvæði hlutu . Kjósa skal þrjá í skemmtinefnd . Kjósa skal hagsmunafulltrúa félagsins sem situr á námsbrautarfundum . Önnur mál Stjórn félagsins skal skipuð formanni , gjaldkera , formanni skemmtinefndar , þremur skemmtinefndarmeðlimum , hagsmunafulltrúa ( nemendafulltrúi ) og meðstjórnanda kosnum að hausti úr hópi fyrsta árs nema sbr. 18. gr . Í forföllum formanns skal formaður skemmtinefndar gegna störfum hans . Formaður félagsins er helsti talsmaður félagsins út á við . Hann boðar aðalfund sem og félagsfundi eftir þörfum . Skipa skal einn af meðlimum stjórnar sem ritara . Ritari skal halda gerðabók þar sem í eru skráðir stjórnarfundir , félagsfundir og allir helstu viðburðir deildarinnar . Gjaldkeri félagsins sér um fjárreiður félagsins . Hann heldur utan um tekjur og gjöld félagsins og leggur á aðalfundi fram endurskoðaða reikninga þess . Námsbrautarfulltrúi situr á námsbrautarfundum og gefur skýrslu til stjórnar um það sem þar fer fram . Einng skal námsbrautarfulltrúi sækja deildarfundi sem deildarstjóri félags - og mannsvísindadeildar boðar til . Fyrir hönd Félags Félagsfræðinema skal námsbrautarfulltrúi taka þátt í nefndarstörfum FÓM , nemendafélagi félags - og mannvísindadeildar Háskóla Íslands . Í skemmtinefnd eiga sæti þrír fulltrúar að formanni skemmtinefndar frátöldum . Nefndin hefur umsjón með öllu skemmtanahaldi innan félagsins . Nefndin skal standa að árshátíð í mars eða apríl ár hvert . Kosning embættismanna á aðalfundi skal vera bundin og leynileg . Framboð skulu hafa borist í stjórn félagsins í upphafi þess fundar er kosning fer fram . Fari svo að framboð berist ekki í öll embætti sem kosið er í skal lýsa eftir framboðum á fundinum . Vantraust á embættismenn félagsins skal borið fram skriflega og skulu minnst 10% félagsmanna skrifa undir það . Stjórn félagsins skal boða til félagsfundar um vantraust innan viku . Til að samþykja tillögu um vantraust þarf meira en helming atkvæða . Ef vantraust er samþykkt , skal kosið á ný til viðkomandi embættis á sama hátt og á aðalfundi . Ef embættismaður segir af sér skal meðstjórnandi taka sæti hans . Formaður skemmtinefndar skal þó alltaf vera staðgengill formanns sbr. 6. gr . Árgjald félagsins skal ákveðið af stjórn félagsins í upphafi skólaárs . Meðlimir stjórnar þurfa ekki að greiða félagsgjöld né þeir sem áður hafa setið í stjórn . Tekjum sem fást með árgjaldi skal varið til eflingar starfsemi félagsins . Aðalfundir og almennir félagsfundir hafa æðsta úrskurðavald í málefnum félagsins og hafa félagar einir atkvæðisrétt . Til félagsfundar skal boða á sama hátt og aðalfundar , með þeirri undantekningu þó , að til félagsfundar skal að jafnaði boða til með þriggja daga fyrirvara . Stjórn félagsins er þó heimilt að boða til félagsfundar með styttri fyrirvara en þó skal haft samband við hvern einasta félagsmann . Stjórn félagsins er skylt að boða til almenns félagsfundar ef 10% félagsmanna fer fram á það og skal beiðnin undirrituð af viðkomandi félagsmönnum . Stjórn félagsins skal í upphafi haustmisseris halda kynningarfund um starfsemi félagsins fyrir fyrsta árs nema . Þar skal kosinn meðstjórnandi af fyrsta ári og tekur hann sæti í stjórn félagsins . Ef ekki hefur tekist að kjósa í öll embætti að vori skal það gert á þessum fundi . Breytingar á reglum félagsins verða aðeins gerðar á aðalfundi og þarf hreinan meirihluta atkvæða fundarins til að samþykja tillögu um lagabreytingar . Tillögum að lagabreytingum skulu hafa borist stjórn félagsins eigi síðar en fjórum dögum fyrir aðalfund . Skulu þær birtar um leið og þær berast á þeim stöðum sem aðalfundur er auglýstur . Lög þessi túlkar stjórn félagsins . Lög þessi öðlast þegar gildi og um leið falla úr gildi fyrri lög félagsins .